stanford-oval/wikipedia huggingface dataset:
Belgian Grand Prix 1998
Sunnuntaiaamun lämmittelyt

Sunnuntaiaamun lämmittelyt ajettiin 30. elokuuta ennen kilpailua. Lämmittelyjen aikana satoi kaatamalla, minkä takia kierrosajat venyivät runsaasti yli kahden minuutin.
Molempien Ferrarien vauhti oli hyvä, sillä Schumacher oli harjoitusten kärjessä ja Irvine toisena. Häkkinen oli kolmas, hän valitti auton huonoa tasapainoa märällä kelillä. Giancarlo Fisichella oli neljäs, mutta lämmittelyjen lopussa hänen autonsa takasiipi irtosi ja takarengas meni rikki.
Sunnuntaiaamun lämmittelyt > Sunnuntaiaamun lämmittelyjen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 3 |  Michael Schumacher | Ferrari | 2.07,839 |   |
| 2 | 4 |  Eddie Irvine | Ferrari | 2.08,608 | +0,769 |
| 3 | 8 |  Mika Häkkinen | McLaren-Mercedes | 2.09,120 | +1,281 |
| 4 | 5 |  Giancarlo Fisichella | Benetton-Playlife | 2.09,127 | +1,288 |
| 5 | 10 |  Ralf Schumacher | Jordan-Mugen-Honda | 2.09,539 | +1,700 |
| 6 | 9 |  Damon Hill | Jordan-Mugen-Honda | 2.10,076 | +2,237 |
| 7 | 7 |  David Coulthard | McLaren-Mercedes | 2.10,258 | +2,419 |
| 8 | 6 |  Alexander Wurz | Benetton-Playlife | 2.10,917 | +3,078 |
| 9 | 18 |  Rubens Barrichello | Stewart-Ford | 2.11,374 | +3,535 |
| 10 | 14 |  Jean Alesi | Sauber-Petronas | 2.11,546 | +3,707 |
| 11 | 2 |  Heinz-Harald Frentzen | Williams-Mecachrome | 2.11,860 | +4,021 |
| 12 | 1 |  Jacques Villeneuve | Williams-Mecachrome | 2.13,781 | +5,942 |
| 13 | 16 |  Pedro Diniz | Arrows | 2.13,853 | +6,014 |
| 14 | 21 |  Toranosuke Takagi | Tyrrell-Ford | 2.14,038 | +6,199 |
| 15 | 15 |  Johnny Herbert | Sauber-Petronas | 2.14,147 | +6,308 |
| 16 | 12 |  Jarno Trulli | Prost-Peugeot | 2.14,680 | +6,841 |
| 17 | 17 |  Mika Salo | Arrows | 2.16,139 | +8,300 |
| 18 | 20 |  Ricardo Rosset | Tyrrell-Ford | 2.16,174 | +8,335 |
| 19 | 22 |  Shinji Nakano | Minardi-Ford | 2.16,217 | +8,378 |
| 20 | 19 |  Jos Verstappen | Stewart-Ford | 2.17,733 | +9,894 |
| 21 | 23 |  Esteban Tuero | Minardi-Ford | 2.20,842 | +13,003 |
| 22 | 11 |  Olivier Panis | Prost-Peugeot | 2.26,065 | +18,226 |
Kilpailu

Itse kilpailu ajettiin 30. elokuuta 1998. Ennen kilpailun alkua sade oli lähes lakannut, mutta rata oli märkä ja ilma kostea. Ilman lämpötila oli vain 10 °C ja radan lämpötila 11 °C. Oikullisen sään takia kuljettajien rengasvalinnat vaihtelivat. Michael Schumacher valitsi välikelin renkaat, kun taas Mika Häkkinen ja David Coulthard päätyivät valinnoissaan sadekelin renkaisiin. Häkkisen ja Coulthardin valinta oli selvä, sillä he lähtivät kärjestä liikkeelle. Näin he ajaisivat ensimmäisinä radan isoihin lätäköihin.[lähde? ]
Kilpailu > Ensimmäinen lähtö ja suuri kolari

Ferrari-kuljettajat Michael Schumacher ja Eddie Irvine saivat molemmat hyvän lähdön ja onnistuivat parantamaan sijoituksiaan. Heitä auttoi Damon Hillin vaisu lähtö. Coulthard pääsi kuitenkin peittämään Schumacherin ohitusyrityksen, ja Schumacher jäi ikään kuin pussiin hänen taakseen. Samalla Jacques Villeneuve onnistui nousemaan ensimmäisessä mutkassa ulkokautta toiseksi.
Eau Rouge -mutkaa lähestyttäessä Villeneuve oli aivan Häkkisen takasiivessä kiinni. Samalla Coulthardin auto kuitenkin käväisi jonkin verran radan vasemmassa laidassa olleen nurmikon päällä. Hän menetti autonsa hallinnan, ja se sinkoutui radan oikeaa reunaa reunustaneeseen turva-aitaan. Tästä alkoi F1-historian suurin kolari. Kimmottuaan turva-aidasta Coulthardin auto osui moniin muihin autoihin, ja massiivinen joukkokolari oli valmis. Renkaita ja muita autojen osia lensi ympäriinsä, ja autot pyörähtelivät. Vaikka osia lenteli katsomoonkin, yksikään katsoja ei loukkaantunut. Kilpailu keskeytettiin välittömästi.
Kolaria pahensi lisäksi huono näkyvyys. Kaikki takaa tulleet eivät edes nähneet kolaria, ennen kuin oli liian myöhäistä jarruttaa ja törmäys oli väistämätön. Muun muassa Mika Salo ajoi tilanteeseen nähden lujaa Eddie Irvinen auton kylkeen, koska ei nähnyt tapahtunutta.
Rubens Barrichello vaikutti hieman loukkaantuneen kolarissa, sillä ratavirkailija tarkasti kauan hänen vointiaan. Lisäksi Barrichello piti vasemmasta kädestään kiinni aivan kuin siihen olisi sattunut. Barrichello jäi kolarissa pahaan puristukseen, ja lisäksi Ricardo Rosset ajoi lujaa häntä päin. Lisäksi Irvine loukkasi hieman oikeaa jalkaansa, ja hän käveli ontuen takaisin varikolle.
Kuljettajat nousivat autoistaan ja lähtivät juoksemaan takaisin varikolle, jotta he ehtisivät vara-autoihinsa uusintalähtöön mennessä. Muutama auto onnistui kuitenkin selviämään tilanteesta ilman suurempia vahinkoja. Ainakin Häkkinen, Villeneuve, Schumacherin veljekset, Hill ja Esteban Tuero selvisivät tilanteesta.
Tilannetta sekoitti vielä se, että jos jonkin tallin molemmat autot kolaroivat eikä tallissa ollut kuin yksi vara-auto, jäisi toinen kuljettaja pois uusintalähdöstä. Näin kävi Tyrrellille, Arrowsille ja Prostille. Salo oli romuttanut jo aikaisemmin varsinaisen kilpa-autonsa. Kun hän nyt romutti vara-autonsa, ei hän päässyt enää kilpailuun mukaan. Salon lisäksi Rosset, Olivier Panis ja Barrichello eivät osallistuneet uusintalähtöön.
Kilpailu > Coulthardin ja Schumacherin kolari

Kilpailun alkuvaiheilla kolaroinut ja varikolla käynyt Coulthard nousi jo kahdeksanneksi. Ero kärkeen oli kuitenkin runsaasti yli kaksi minuuttia, joten pian Schumacher ohittaisi hänet jo kierroksella. Schumacher yritti muutamaan otteeseen päästä skotista ohi, mutta paikkaa ohitukseen ei tuntunut löytyvän. Schumacher heilutti jopa nyrkkiään merkiksi, jotta pääsisi ohi.
Vihdoin radan yhdeksännen mutkan jälkeen Coulthard hidasti vauhtiaan päästääkseen Schumacherin edelleen. Hidastuminen tuli Schumacherille yllätyksenä, ja hänen autonsa törmäsi Coulthardin auton vasempaan takareunaan. Schumacherin auton oikea eturengas lensi kauas ja ripustukset hajosivat täysin. Samalla Coulthard menetti autonsa takasiiven. Schumacher joutui keskeyttämään, mutta Coulthard pystyi jatkamaan ja pääsi maaliin asti, vaikka jäikin pisteittä, kuten Nakanokin.
Schumacher nilkutti kolmella pyörällä takaisin varikolle. Myös Coulthard oli menossa varikolle, sillä hänenkin autonsa oli vahingoittunut. Schumacher ajoi autonsa suoraan varikkopilttuuseensa, kuten Coulthardkin. Sitten Schumacher nousi välittömästi autosta ja lähti kävelemään kohti McLarenin varikkotiloja. Ferrarin henkilökunta yritti estää Schumacheria, mutta turhaan, sillä hän raivasi tiensä McLarenin tiloihin varsin vihaisen näköisenä. Myös McLarenin miehet tulivat estämään ja rauhoittamaan Schumacheria. Lopulta hänet saatiin rauhoitettua ja hänet ohjattiin takaisin Ferrarin tiloihin.
Kilpailu > Kilpailun uusi luonne

Schumacherin keskeytyksen myötä Hill nousi kärkeen. Jordan-tallin riemua lisäsi se, että Ralf Schumacher ajoi toisena. Kolmanneksi oli noussut Sauberin Jean Alesi.
Ferrarin epäonnea lisäsi Irvinen keskeytys kierroksella 26. Hän yksinkertaisesti menetti autonsa hallinnan, ajautui hiekalle ja törmäsi seinään.[lähde? ]
Kilpailussa sattui vielä raju kolari, kun Giancarlo Fisichella törmäsi Shinji Nakanon perään bussipysäkin kohdalla. Fisichella yritti ohittaa Nakanoa kierroksella, joten tilanne oli samankaltainen kuin hetki sitten Schumacherin ja Coulthardin kohdalla. Fisichella menetti aluksi vasemman eturenkaan, mutta pian toinenkin eturengas irtosi. Oli lähellä, ettei hän törmännyt suoraan turvakaiteeseen. Onneksi Fisichellan auto pysähtyi, eikä hänelle käynyt kuinkaan. Fisichella joutui keskeyttämään, kuten Nakanokin.
Kärkiautot tulivat välittömästi kolarin jälkeen varikolle, ja turva-auto kutsuttiin taas radalle, jotta romut saataisiin korjattua turvallisesti pois. Turva-auto oli radalla varsin kauan, sillä romua oli aika paljon.[lähde? ]
Sijoitukset kärjen osalta eivät enää juurikaan muuttuneet kilpailun loppupuolella. Niinpä Damon Hill ajoi kilpailun voittoon, ja toiseksi sijoittui tallikaveri Ralf Schumacher. Kolmanneksi ajoi Jean Alesi. Hillin voitto oli Jordan-tallin ensimmäinen. Lisäksi voitto jäi Hillin uran viimeiseksi. Toinen sija oli Ralf Schumacherille siihen mennessä uran paras.[lähde? ]
Autojen ajaessa sattui vielä vaaratilanne, kun entinen Formula 1 -kuljettaja saksalainen Jochen Mass ja eräs toinen mies juoksivat radan poikki varikkomuurille. Tilanteesta selvittiin kuitenkin säikähdyksellä.[lähde? ]
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 9 |  Damon Hill | Jordan-Mugen-Honda | 44 | 1.43.47,407 | 3 | 10 |
| 2 | 10 |  Ralf Schumacher | Jordan-Mugen-Honda | 44 | +0,932 | 8 | 6 |
| 3 | 14 |  Jean Alesi | Sauber-Petronas | 44 | +7,240 | 10 | 4 |
| 4 | 2 |  Heinz-Harald Frentzen | Williams-Mecachrome | 44 | +32,243 | 9 | 3 |
| 5 | 16 |  Pedro Diniz | Arrows | 44 | +51,682 | 16 | 2 |
| 6 | 12 |  Jarno Trulli | Prost-Peugeot | 42 | +2 krs. | 13 | 1 |
| 7 | 7 |  David Coulthard | McLaren-Mercedes | 39 | +5 krs. | 2 |   |
| 8 | 22 |  Shinji Nakano | Minardi-Ford | 39 | +5 krs. | 21 |   |
| Kesk. | 5 |  Giancarlo Fisichella | Benetton-Playlife | 26 | Kolari (Nakano) | 7 |   |
| Kesk. | 3 |  Michael Schumacher | Ferrari | 25 | Kolari (Coulthard) | 4 |   |
| Kesk. | 4 |  Eddie Irvine | Ferrari | 25 | Ulosajo | 5 |   |
| Kesk. | 23 |  Esteban Tuero | Minardi-Ford | 17 | Vaihdelaatikko | 22 |   |
| Kesk. | 1 |  Jacques Villeneuve | Williams-Mecachrome | 16 | Ulosajo | 6 |   |
| Kesk. | 21 |  Toranosuke Takagi | Tyrrell-Ford | 10 | Ulosajo | 19 |   |
| Kesk. | 19 |  Jos Verstappen | Stewart-Ford | 8 | Moottori | 17 |   |
| Kesk. | 8 |  Mika Häkkinen | McLaren-Mercedes | 0 | Pyörähdys (M. Schumacher) / Kolari (Herbert) | 1 |   |
| Kesk. | 6 |  Alexander Wurz | Benetton-Playlife | 0 | Kolari | 11 |   |
| Kesk. | 15 |  Johnny Herbert | Sauber-Petronas | 0 | Kolari (Häkkinen) | 12 |   |
| Kesk. | 18 |  Rubens Barrichello | Stewart-Ford | 0* | Kolari 1. lähdössä | 15 |   |
| Kesk. | 11 |  Olivier Panis | Prost-Peugeot | 0* | Kolari 1. lähdössä | 14 |   |
| Kesk. | 17 |  Mika Salo | Arrows | 0* | Kolari 1. lähdössä | 18 |   |
| Kesk. | 20 |  Ricardo Rosset | Tyrrell-Ford | 0* | Kolari 1. lähdössä | 20 |   |
*eivät kyenneet starttaamaan uusintalähdössä
Kilpailu > Muuta

Nopein kierros: Michael Schumacher 2.03,766
Damon Hillin viimeinen voitto
Damon Hillin viimeinen palkintosijoitus
Jordanin ensimmäinen voitto
Jean Alesin viimeinen palkintosijoitus
Häkkisen uran 10:s paalupaikka
Kilpailun jälkeen

Kilpailun jälkeen tilanne oli yhtä riemua Jordanille, mutta ei Michael Schumacherille. Hänen mukaansa David Coulthard yritti tahallaan tappaa hänet kilpailussa. Schumacher mukaan Coulthard ajoi viidestä kuuteen sekuntia hitaampia kierrosaikoja kuin normaalisti, kun hän oli ohittamassa skottikuskia kierroksella. Schumacherin mukaan kokeneen Coulthardin olisi tullut varoittaa etukäteen näin merkittävästi hidastelusta. Schumacher epäili hidastelun johtuneen maailmanmestaruustaistosta. Mika Häkkinen säilytti kilpailun jälkeen seitsemän pisteen johtoaseman Michael Schumacheriin.
David Coulthard kiisti Michael Schumacherin syytökset. Coulthardin mukaan syyttely asiasta oli turhaa, sillä omasta mielestään hän ajoi reilusti radan oikeaan laitaan ja antoi Schumacherille mahdollisuuden ohittaa reilusti. Hänen mukaansa Schumacher ei joko katsonut eteensä, tai hän ei sitten yksinkertaisesti nähnyt mitään huonon näkyvyyden takia.
Tuomaristo päätti olla antamasta kolarista kenellekään rangaistuksia, sillä se näki, että kolari oli huonojen olosuhteiden aiheuttama. Lisäksi Coulthard ei ollut jarruttanut tai tehnyt muuta yhtäkkistä liikettä.
Vuonna 2003 Coulthard kuitenkin myönsi syyllisyytensä kolariin. Hän kertoi nostaneensa kaasua ajolinjalla ja vielä sateessa. Coulthard otti syyt kolarista niskoilleen ja kertoi ettei koskaan tulisi tekemään mitään vastaavaa. Hän kertoi tulleensa kokemuksen myötä paljon tietoisemmaksi autourheilun vaaroista.
Aiheesta muualla

F1-ruutu – Belgian GP 1998 (Arkistoitu – Internet Archive)
Formula 1 -luokan Belgian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Spa-Francorchamps (1950–1956, 1958, 1960–1968, 1970, 1983, 1985–2002, 2004–2005, 2007–) Nivelles-Baulers (1972, 1974) Circuit Zolder (1973, 1975–1982, 1984)
Formula 1 -kausi 1998
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Brasilia |  Argentiina |  San Marino |  Espanja |  Monaco |
|  Kanada |  Ranska |  Britannia |  Itävalta |  Saksa |  Unkari |
|  Belgia |  Italia |  Luxemburg |  Japani |  |  |
McLarenin Mika Häkkinen saavutti paalupaikan jo yhdeksännen kerran kaudella 1998. Se oli kymmenes hänen koko F1-urallaan. (kuva 2006)
Eddie Jordanilla riitti jännitettävää kilpailussa. Tallille, joka ei ollut koskaan voittanut F1-kilpailua, kaksoisjohto oli kynsiä nakertavan jännittävä tilanne. (kuva 1996)
Bundesliiga (täsmennyssivu)

Bundesliiga (saks. "liittoliiga") on saksankielinen nimitys useille koko liittovaltion alueen kattaville urheilusarjoille.
Amerikkalainen jalkapallo:
Amerikkalaisen jalkapallon 2. Bundesliiga
Amerikkalaisen jalkapallon naisten Bundesliiga
Ammunta:
Ilmakiväärin Bundesliiga
Ilmapistoolin Bundesliiga
Baseballin Bundesliiga
Jalkapallo:
Saksan Bundesliiga
Saksan 2. Bundesliiga
Itävallan Bundesliiga
Naisten jalkapallon Bundesliiga
Katujalkapallon Bundesliiga (pohjois- ja eteläliigat)
Judo:
Judon 1. Bundesliiga
Judon 2. Bundesliiga
Judon naisten 1. Bundesliiga
Judon naisten 2. Bundesliiga
Jääkiekko:
DEL, entinen jääkiekon Bundesliiga Saksassa
2. Bundesliga (jääkiekko)
Itävallan naisten jääkiekon Bundesliiga
Koripallo
Saksan koripallon 1. Bundesliiga
Saksan koripallon 2. Bundesliiga
Itävallan koripallon Bundesliiga
Saksan naisten koripallon Bundesliiga
Itävallan naisten koripallon Bundesliiga
Käsipallo:
Käsipallon Bundesliiga
Käsipallon pohjoinen 2. Bundesliiga
Käsipallon eteläinen 2. Bundesliiga
Käsipallon naisten 1. Bundesliiga
Käsipallon naisten 2. Bundesliiga
Lentopallo:
Lentopallon Bundesliiga
Lentopallon naisten Bundesliiga
Maahockey:
Maahockeyn 1. Bundesliiga
Maahockeyn 2. Bundesliiga
Minigolf:
Minigolfin 1. Bundesliiga
Minigolfin 2. Bundesliiga
Minigolfin naisten 1. Bundesliiga
Minigolfin naisten 2. Bundesliiga
Nyrkkipallo
Nyrkkipallon Bundesliiga
Nyrkkipallon naisten Bundesliiga
Painin Bundesliiga (1. ja 2.)
Painonnosto:
Painonnoston 1. Bundesliiga
Painonnoston 2. Bundesliiga
Petankin Bundesliiga
Purjelento
Purjelennon 1. Bundesliiga
Purjelennon 2. Bundesliiga
Pöytätennis:
Pöytätenniksen 2. Bundesliiga
Pöytätenniksen naisten 1. Bundesliiga
Pöytätenniksen naisten 2. Bundesliiga
Rullakiekon Bundesliiga
Rugby:
Rugbyn 1. Bundesliiga
Rugbyn 2. Bundesliiga
Rugbyn naisten 1. Bundesliiga
Rugbyn naisten 2. Bundesliiga
Šakki
Šakin Bundesliiga
Sveitsin šakin Bundesliiga
Kirješakin Bundesliiga
Salibandy:
Unihockey-Bundesliga
Skat:
Skatin Bundesliiga
Skatin naisten Bundesliiga
Speedwayn Bundesliiga
Sulkapallo:
Sulkapallon 1. Bundesliiga
Sulkapallon 2. Bundesliiga
Tennis:
Tenniksen 1. Bundesliiga
Tenniksen 2. Bundesliiga
Tenniksen naisten 1. Bundesliiga
Tenniksen naisten 2. Bundesliiga
Trampoliinivoimistelu:
Trampoliinivoimistelun 1. Bundesliiga
Trampoliinivoimistelun 2. Bundesliiga
Triathlon:
Triathlonin 1. Bundesliiga
Triathlonin 2. Bundesliiga
Uinti:
Uinnin miesten 1. Bundesliiga
Uinnin miesten 2. Bundesliiga
Uinnin naisten 1. Bundesliiga
Uinnin naisten 2. Bundesliiga
Uppopallon Bundesliiga
Vesipallo:
Vesipallon 1. Bundesliiga
Vesipallon 2. Bundesliiga (pohjois- ja eteläliigat)
Voimistelu:
Voimistelun miesten 1. Bundesliiga
Voimistelun miesten 2. Bundesliiga
Voimistelun naisten 1. Bundesliiga
Voimistelun naisten 2. Bundesliiga
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bundesliiga”, voi hakea sivunnimihaulla, laajalla sivunnimihaulla tai tekstihaulla.
Bronisław Malinowski

Bronisław Malinowski.
Bronisław Kasper Malinowski (7. huhtikuuta 1884 Krakova, Itävalta-Unkari — 16. toukokuuta 1942 New Haven, Connecticut, Yhdysvallat) oli puolalaissyntyinen antropologi, joka teki merkittävän osan elämäntyöstään Isossa-Britanniassa. Malinowskia pidetään yhtenä ns. funktionalistisen koulukunnan huomattavimmista edustajista.
Bronisław Malinowski aloitti tieteellisen uransa Krakovassa, silloisessa Itävalta-Unkarissa, ja suoritti Jagellon yliopistossa filosofian tohtorin tutkinnon pääaineinaan matematiikka ja luonnontieteet. Hän perehtyi myös James George Frazerin, Karl Bücherin ja Wilhelm Wundtin kirjoituksiin; luettuaan Frazerin teoksen The Golden Bough hän päätti ryhtyä antropologiksi. Hänen funktionalististen näkemystensä edeltäjinä voidaan pitää myös Herbert Spenceriä, William Jamesia ja Emile Durkheimia. Hän oli kiinnostunut psykoanalyysin sovelluksista ja pyrki osoittamaan, etteivät oidipuskompleksi ja muut psykologiset ristiriidat olisi luonteeltaan yleismaailmallisia.
Malinowski seurasi Wundtin luentoja Leipzigissa, ennen kuin muutti Britanniaan vuonna 1910. Hän teki antropologista kenttätyötä Tyynenmeren saaristoissa ja Australiassa ja I maailmansodan jälkeen suoritti tohtorintutkinnon London School of Economics -korkeakoulussa. Hänen työnohjaajansa oli Charles Gabriel Seligman, ja hänen opettajiinsa kuului myös suomalainen Edvard Westermarck. Sittemmin Malinowski teki kenttätyötä myös pueblointiaanien parissa 1920-luvulla, Etelä- ja Itä-Afrikassa ja Meksikossa 1930-luvulla. Hän sai Britannian kansalaisuuden vuonna 1931.
Malinowski hoiti Lontoon yliopistossa antropologian professuuria vuodesta 1927 lähtien, ja II maailmansodan puhjettua hän jäi Yhdysvaltoihin ja opetti Yalen yliopistossa. Malinowskin tunnetuin teos on Argonauts of the Western Pacific (1922). Päätutkimukset koskivat Trobriandsaarten kansojen tapoja ja sosiaalista järjestystä.
Antropologisessa työssään Malinowski hyödynsi niin kutsuttua osallistuvaa havainnointia. Hän osasi kuvata kulttuurien ominaislaatua elävästi ja konkreettisesti. Yhteiskuntien tutkimisessa hän erotti neljä keskeistä näkökohtaa:
Kulttuurin toiminnasta on hankittava konkreettisia ja tilastollisia tietoja.
Myös ihmisten käyttäytymisen odottamattomat piirteet on otettava huomioon.
Etnologin on kerättävä mahdollisimman kattavasti erilaisia dokumentteja (uskomuksia, kaskuja ym.), jotka tarjovat tietoa kulttuurin vaihtelevista, satunnaisista ja pysyvistä piirteistä.
On tuotava esiin todellisuuden tyypillisimpiä ja selittävimpiä piirteitä.
Malinowski korostaa kulttuuri-ilmiöiden globaalisuutta ja funktionaalisuutta: esimerkiksi kaupankäynti vaikuttaa koko yhteisön elämään, kaikkiin sosiaalisiin tasoihin sekä ekologisiin, teknologisiin, maagisiin ja myyttisiin näkemyksiin.
Teoksia

The family among the Australian Aborigines: A sociological study. 1913
Argonauts of the Western Pacific: An account of native enterprise and adventure in the Archipelagoes of Melanesian New Guinea. 1922
Mutterrechtliche Familie und Ödipus-Komplex. Eine psychoanalytische Studie. 1924
Myth in primitive psychology. 1926
Crime and custom in savage society. 1926
Sex and Repression in Savage Society. 1927
The Sexual Life of Savages in North-Western Melanesia: An Ethnographic Account of Courtship, Marriage, and Family Life Among the Natives of the Trobriand Islands, British New Guinea. 1929 (yhdessä Havelock Ellisin kanssa)
Coral gardens and their magic. 1935 (yhdessä E. R Leachin ja J. Berryn kanssa)
A Scientific Theory of Culture and Others Essays. 1944
The Dynamics of Culture Change: An Inquiry Into Race Relations in Africa. 1946
Freedom & Civilization. 1947
Magic, Science and Religion and Other Essays. 1948
A Diary in the Strict Sense of the Word. 1967
Kirjallisuutta

Firth, Raymond (1960). Man and culture: an evaluation of the work of Bronislaw Malinowski. London: Routledge.
Wayne, H. (1995). The Story of a Marriage: The Letters of Bronisław Malinowski and Elsie Masson. London, Routledge
Young, Michael (2004). Malinowski: Odyssey of an Anthropologist, 1884–1920. Yale University Press.
C3-yhteyttäminen

C3-yhteyttäminen on yleisin yhteyttämistapa, jolla kasvit sitovat ilmassa olevan hiilidioksidin hiiltä itseensä. C3-kasvien kasvuympäristössä on yleensä kohtalaisesti auringonvaloa, kohtalainen lämpötila, runsaasti pohjavettä ja hiilidioksidia ilmassa suhteellisen runsaasti, yli 200 ppm. Ainakin ilman hiilidioksidipitoisuuden laskiessa alle 100 ppm kasvu pysähtyy, koska tämä raja on tasauspiste, jossa C3-yhteyttämisen tuotto on sama kuin kasvin hengityksen kulutus. Hiilidioksidipitoisuuden laskiessa alle 30-70 ppm C3-kasvit tuskin pystyvät ottamaan hiilidioksidia lainkaan. Hiilidioksidipitoisuuden lisääntyminen tehostaa yhteyttämistä välillä 100-2000 ppm. 95 % kaikesta kasvibiomassasta on C3-kasveissa. C3-kasvi haihduttaa 97 % maasta saamastaan vedestä, mikä on runsaasti. C3-kasvi hylkii raskasta hiiltä (13C) enemmän kuin C4-kasvi. C3-yhteyttäminen lienee kehittynyt satoja miljoonia vuosia sitten paleotsooisella tai mesotsooisella maailmankaudella. Kuitenkin Tertiäärikaudella joitakin kymmeniä miljoonia vuosia sitten C3-kasvit alkoivat vähetä trooppisilla ja subtrooppisilla alueilla C4-kasvien vallatessa alueita näillä leveysasteilla.
Candy Candy

Candy Candy on Kyōko Mizukin ja Yumiko Igarashin luoma manga-sarja, jonka ilmestyminen alkoi vuonna 1975. Sarjan pohjalta on 70-luvulla tehty myös TV-anime ja myöhemmin elokuva, joka ei perustu ollenkaan mangoihin, vaan siihen on keksitty ihan uusi juoni. 
Sarjaa on julkaistu myös suomeksi dubattuna VHS-kaseteilla 80- ja 90-luvuilla kymmenen kasetin verran. Yksi kasetti sisältää kaksi jaksoa. Vaikka takakansissa lukee, että Candy etsii sarjan aikana omia vanhempiaan, se ei ole totta.
Aiheesta muualla

Yumiko Igarashin viralliset sivut (japaniksi)
Candy Candy -manga (italiaksi)
Candy Candy Fanisivut FIN (suomeksi)
C3

C3 tai C-3 voi tarkoittaa jotakin seuraavista:
C3, eräs paperikoko ISO 216 -järjestelmässä
C3, Espanjan laivaston sukellusvene
C-3, muoviräjähde
Citroën C3, automalli
C3-yhteyttäminen, kasvien yleisin yhteyttämistapa
HMS C.3, brittiläinen sukellusvene
VIA C3, tietokoneen suoritinmalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”C3”, voi hakea sivunnimihaulla, laajalla sivunnimihaulla tai tekstihaulla.